D'Uni  isch ziemlich anderst als i mier das vor Schwiiz gwöhnt bin. As fangt scho a bim Wäg döt hera. I fahra ja amigs mitm Bus. Dä het so zwüscha 15 und 40min. Kunnt ganz drufah obs rägnet oder uf anderi unvorhergseheni Vorfäll   Ja dia Busfahrt isch immer wieder as Erlebnis. Ma wird da zimlich mit dr südländischa Mentalität konfrontiart: as isch z.B. kei Seltaheit dass wenn zwei Büs sich krüzend  aghalta wird, zFenster ufgmacht und d`Buschauffeur a kurza-langa Schwatz füahrend   . Je nachdem wella Busfahrer dassma verwütscht kann so a Busfahrt zuma richtiga Abendtür werda! As git zum Bispil eina dä fahrt umd Kurva dassd Angst ha muasch dr Bus kippt jetzt denn grad!!! (ier söttend dia Stimmig in dem Bus mitkriaga, ma gspürt richtig, dasses keinem Student meh wohl isch), zudem fahrt er amigs  über dia Rampa drüber dass dr Bus richtig "drüberkratzet". Nemti mi ja no Wunder wia lang d'Läbensduur vo soma Bus isch..:-) Allgemein isch das mitm Autofahra so an Sach mit da Spanier. D'Stossstanga isch grundsätzlich da zum si brucha - und zwar richtig. Bevor ma nid khört dass z'Auto irgendwo akunnt kama grundsätzlich no a biz nächer gah… Hans jetzt scho mind. 10mal direkt erlebt, dass so es Auto verkratzt worda isch und d'Lüüt usgstiga sind und nüd derglicha tua hend (also nid mal go luaga sind wia  schlimm ases isch). Jaja Spanier halt.